Diari Oficial de la Generalitat Valenciana


Sumari del DOGV 3250, del 26-05-1998 (1998/3753)

RESOLUCIÓ de 28 d'abril de 1998, de la Subsecretaria del Secretariat del Govern i Relacions amb les Corts, de la Conselleria de Presidència de la Generalitat Valenciana, per la qual es disposa la publicació del Conveni Marc de Col·laboració entre la Conselleria de Benestar Social de la Generalitat Valenciana i el sindicat Comissions Obreres del País Valencià per a realitzar programes que tendiran a elevar el nivell i la qualitat de la participació de la dona en el mercat laboral.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3250

Data del DOGV
:   26-05-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/3753


Data del document
:   28-04-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 28 d'abril de 1998, de la Subsecretaria del Secretariat del Govern i Relacions amb les Corts, de la Conselleria de Presidència de la Generalitat Valenciana, per la qual es disposa la publicació del Conveni Marc de Col·laboració entre la Conselleria de Benestar Social de la Generalitat Valenciana i el sindicat Comissions Obreres del País Valencià per a realitzar programes que tendiran a elevar el nivell i la qualitat de la participació de la dona en el mercat laboral. [1998/Q3753]
  
Una vegada subscrit, després de la tramitació prèvia reglamentària, entre la Conselleria de Benestar Social de la Generalitat Valenciana i el sindicat Comissiones Obreres del País Valencià, el dia 30 de setembre de 1997, un Conveni Marc de Col·laboració per a realitzar programes que tendiran a elevar el nivell i la qualitat de la participació de la dona en el mercat laboral, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0453/98, i que figura com a annex d'aquesta resolució.
  
València, 28 d'abril de 1998.- La sotssecretària del Secretariat del Govern i Relacions amb les Corts: Catalina Escuín Palop.
  
Conveni Marc de Col·laboració entre la Conselleria de Benestar Social i el Sindicat Comissions Obreres del País Valencià per a realitzar programes que tendiran a elevar el nivell i la qualitat de la participació de la dona en el mercat laboral
  
València, 30 de setembre de 1997
  
Reunits
  
D'una part, la consellera de Benestar Social, Marcela Miró Pérez, fent ús de les facultats atribuïdes en l'article 35 de la Llei 5/1983, de 30 de desembre, del Govern Valencià, i el Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social, i autoritzada expressament per a aquest acte, segons l'acord adoptat pel Govern Valencià en la sessió que tingué lloc el dia 23 de setembre de 1997.
  
D'altra part, Joan Sifre Martínez, com a secretari general de la Confederació Sindical de Comissions Obreres del País Valencià (d'ara endavant CCOO-PV), la representació de la qual consta acreditada en el document notarial que, correctament validat, s'adjunta a aquest conveni.
  
Les dues parts, es reconeixen mútuament la capacitat legal necessària i en la respectiva representació,
  
Exposen
  
Primer
  
La Generalitat Valenciana, el dia 24 de maig de 1994, es va comprometre amb el Programa Econòmic Valencià III (1994-1999) (d'ara endavant PEV III), en el Programa 65, a elevar el nivell i la qualitat de la participació de les dones en el mercat de treball, mitjançant el desplegament de les mesures següents:
  
· Promoció de les iniciatives empresarials de les dones.
  
· Afavorir les accions pròpies de les organitzacions sindicals en aquesta àrea, amb convenis o altres fórmules de col·laboració amb l'administració, per a potenciar el nivell i la qualitat de la participació de la dona treballadora mitjançant:
  
1. Establir una línia de col·laboració amb les organitzacions sindicals perquè l'estudi de la negociació col·lectiva aconseguisca llevar les clàusules amb contingut discriminatori per raó de sexe.
  
2. Elaborar estudis que investiguen les dificultats que té la dona per accedir al mercat de treball, el paper indirecte que juga la societat i la riquesa que produeix.
  
3. Publicar els treballs elaborats al voltant de la problemàtica de la dona, i també fer campanyes específiques de sensibilització en matèria d'igualtat i de no discriminació social.
  
Segon
  
La Conselleria de Benestar Social és el departament del Govern Valencià que desplega les polítiques d'acció social de la Generalitat Valenciana en diferents àmbits, entre els quals es troba l'àmbit de la dona.
  
Tercer
  
El Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social, integra dins dels òrgans directius la Direcció General de la Dona a la qual assigna, entre altres funcions, la funció de promoure les mesures per fer efectiu el principi d'igualtat de l'home i de la dona en tots els àmbits de la vida política, econòmica, laboral i social de la Comunitat Valenciana.
  
Quart
  
Per desplegar l'anomenat programa, i pel que fa a l'àmbit laboral i social, es pretén establir els mecanismes de col·laboració entre la Conselleria de Benestar Social i les organitzacions sindicals més representatives en la Comunitat Valenciana.
  
Cinqué
  
Per la seua part, CCOO-PV, en el seu àmbit d'actuació participa en l'execució dels programes acordats en el PEV III d'una manera activa i regular; en aquest sentit han subscrit diversos convenis específics amb la Conselleria de Benestar Social.
  
Sisé
  
Per això, la Conselleria de Benestar Social considera convenient aprofundir en la col·laboració institucional fins ara desplegada, mitjançant la instrumentalització d'un marc estable de col·laboració amb l'objectiu comú d'elevar el nivell i la qualitat de la participació de les dones en el mercat laboral, i d'aquesta manera engegar les mesures previstes en el PEV III, mitjançant el desplegament de programes concrets, a través de la subscripció de posteriors convenis singulars de durada determinada.
  
Clàusules
  
Primera
  
És objecte d'aquest conveni institucionalitzar el marc de col·laboració entre la Conselleria de Benestar Social, a través de la Direcció General de la Dona, i CCOO-PV, per a desplegar els programes que tendiran a potenciar el nivell i la qualitat de la participació de la dona treballadora en el mercat de treball.
  
Segona
  
Per aconseguir l'objectiu esmentat en la clàusula anterior, les parts podran subscriure convenis de col·laboració de caràcter singular i de durada determinada, l'objecte dels quals és el desplegament de programes concrets que tinguen com a finalitat la realització, entre altres, de les activitats següents:
  
a) Elaborar i difondre els estudis, les enquestes i qualsevol tipus d'investigacions que facen referència a la dona i al mercat de treball (accés, situació laboral, negociació col·lectiva, seguretat i higiene en el treball, etcètera, ja siga per sectors, per àmbits geogràfics o uns altres).
  
b) Publicar aquests i uns altres documents en què predomine l'esmentada problemàtica.
  
c) Editar manuals, guies informatives i/o fullets divulgatius sobre els drets de la dona treballadora i els mecanismes d'exercici i de protecció.
  
d) Realitzar jornades, seminaris i cursets que incidiran en els aspectes relatius a la dona i al mercat de treball.
  
e) Qualsevol activitats orientades a la formació i requalificació professional de les dones.
  
f) Impulsar les mesures que tendiran a la integració de les dones en els sectors i en les professions en què estan infrarepresentades o tradicionalment estiguen reservats als homes.
  
g) Realitzar cursos d'especialització en aspectes sobre la igualtat d'oportunitats en la normativa i la jurisprudència laboral, tractats internacionals en la matèria, negociació col·lectiva, etcètera, adreçats a les persones que representen la delegació sindical.
  
h) Fomentar la participació de la dona en les estructures sindicals i de representació de les persones treballadores en l'empresa.
  
i) Realitzar campanyes de sensibilització que potencien la imatge de la dona treballadora i el respecte dels drets en matèria d'igualtat d'oportunitats i de no discriminació laboral per raó de gènere.
  
j) Realitzar campanyes específiques que tendiran a combatre la persecució sexual en el treball, i a garantir el respecte a la dignitat i la intimitat de les dones treballadores a fi de sensibilitzar el conjunt de la societat en la problemàtica que comporta aquest tipus de conductes.
  
k) Realitzar activitats destinades a combatre l'éstres que es manifesta per la doble jornada que suporta la dona treballadora i la publicació de materials d'autoajuda.
  
l) Participació de la representació de les persones treballadores en fòrums i conferències nacionals i internacionals on es farà una anàlisi de la problemàtica laboral específica de la dona.
  
m) Difondre i publicar les accions realitzades, amb esment de la col·laboració amb la Direcció General de la Dona.
  
Aquesta llista no té caràcter exhaustiu ni exclou altres activitats concretes que, sent incloses en l'àmbit general d'aquest Conveni Marc, es podran determinar per la via del corresponent conveni singular que en desplegarà.
  
Tercera
  
Correspon a CCOO-PV disposar dels mitjans personals i materials que considere necessaris per a desplegar les activitats la realització de les quals estableix abordar a través dels convenis singulars que subscriuran per a desplegar aquest Conveni Marc.
  
Quarta
  
D'altra part, la Conselleria de Benestar Social, de la Generalitat Valenciana, assumeix el compromís de sufragar les despeses generades per la realització de les activitats que, dins de l'objectiu d'aquest conveni, s'acordarà a desplegar a través dels convenis singulars que subscriuran, a càrrec dels pressupostos i sempre segons les disponibilitats pressupostàries que en continguen per a cada exercici.
  
Cinquena
  
Aquests convenis singulars es subscriuran, llevat de les excepcions, dins dels quatre primers mesos de cada exercici, i s'hi especificarà, a més de les activitats concretes que han de fer-se a la seua empara, l'aplicació pressupostària a què aniran a càrrec les activitats i fins i tot l'import màxim; igualment el règim de pagament i de justificació que caldrà adaptar, si es produeix, al que estableix el Text Refós de la Llei d'Hisenda Pública de la Generalitat Valenciana i les normes que el despleguen, el modifiquen o el substituiran.
  
Sisena
  
La Conselleria de Benestar Social, a través de la Direcció General de la Dona, es reserva amb caràcter general, la supervisió de tot tipus de publicacions, fullets i qualsevol material, siga publicitari o no, que s'edite amb motiu de les activitats previstes en aquest conveni els convenis singulars que el despleguen.
  
Setena
  
El sindicat CCOO-PV reconeix i accepta les obligacions que a les persones beneficiades per les subvencions de la Generalitat Valenciana imposa amb caràcter general l'article 47 del Decret Legislatiu de 26 de juny, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, i normes que el despleguen.
  
Igualment, el sindicat CCOO-PV, s'obliga a acreditar, quan d'aquesta manera la Conselleria de Benestar Social ho requerirà i en la forma que l'Ordre de 30 de maig de 1996, de la Conselleria d'Economia i Hisenda, determina que es troba al corrent de les obligacions tributàries i amb la Seguretat Social.
  
Vuitena
  
Aquest conveni vigirà el dia de la signatura i tindrà una durada indefinida, llevat que una de les parts el denunciés en forma motivada i fefaent amb una antelació de dos mesos.
  
I sent conformes les parts que intervenen signen aquest Conveni Marc, en el lloc i en la data abans esmentats.
  
La consellera de Benestar Social
  
Marcela Miró Pérez
  
El secretari general de la Confederació Sindical de
  
Comissions Obreres del País Valencià
  
Joan Sifre Martínez